stanford-oval/wikipedia huggingface dataset:
Multidisciplinary Association for Psychedelic Studies
Saavutukset

MAPS on tutkinut LSD:n psykoterapeuttisia vaikutuksia syöpäpotilailla sekä toteuttanut FDA:n tukeman tutkimuksen MDMA:n käytöstä psykoterapiassa hoidettaessa traumaperäistä stressihäiriötä. MAPS on ansioitunut myös sponsorina tuettuaan lääkinnällisiä tutkimuksia tekevän professori Lyle Crakerin (Massachusetts Amherstin yliopisto) pyrkimyksiä saada Yhdysvaltain huumepoliisilta lisenssi kannabiksen tuotantolaitosta varten. Järjestö on tukenut myös tohtori Donald Adamsin (Kalifornian yliopisto) tutkimusta kannabisvaporisaattorin vaikutuksista. Tutkimus oli ensimmäinen laatuaan.
MAPS avusti tohtori Charles Grobia suunnittelemaan, hyväksyttämään ja rahoittamaan ensimmäisen yhdysvaltalaisen FDA:n tukeman tutkimuksen MDMA:n vaikutuksista ihmiskoehenkilöihin. 19. heinäkuuta 2010 Journal of Psychopharmacology julkaisi erään MAPS:n kliinisen tutkijan, tohtori Michael Mithoeferin, MDMA-tutkimusten tulokset. MAPS kuvaili tutkimuksia lupaaviksi, ja totesi kyseisen pilottitutkimuksen demonstroivan, että MDMA:lla avustettua, tarkoin seurattua psykoterapiaa voidaan käyttää tarkoin seulotussa ryhmässä potilaita, joilla on krooninen ja muille hoitomuodoille resistentti traumaperäinen stressihäiriö.
Natal (täsmennyssivu)

Natal (port. joulu) on:
Natal, entinen Britannian siirtomaa nykyisessä Etelä-Afrikassa
Natal, kaupunki Brasiliassa
Natalian tasavalta, lyhytikäinen buurivaltio Natalin alueella 1800-luvulla
Natalin provinssi, entinen Etelä-Afrikan provinssi
Port Natal, Etelä-Afrikassa sijaitsevan Durbanin kaupungin vanha nimi
Project Natal, Microsoftin Kinect-liikeohjaimen koodinimi suunnitteluvaiheessa
HMS Natal, Britannian Kuninkaallisen laivaston panssariristeilijä 1907–1915.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Natal”, voi hakea sivunnimihaulla, laajalla sivunnimihaulla tai tekstihaulla.
Mose Allison

Mose Allison.
Mose John Allison, Jr. (11. marraskuuta 1927 Tippo, Mississippi – 15. marraskuuta 2016 Hilton Head, Etelä-Carolina) oli yhdysvaltalainen jazz-pianisti, -laulaja ja -lauluntekijä.
Allison syntyi Tippossa, Mississippissä, ja harrasti nuorena pianon ja trumpetin soittoa. Hän opiskeli Mississippin ja Louisianan osavaltioissa suorittaen humanististen tieteiden kandidaatin tutkinnon aineenaan englannin kieli.
Allisonin tuotanto on inspiroinut useita blues- ja rockesittäjiä, kuten Rolling Stonesia, John Mayallia, JJ Calea ja The Whota. Viimeksi mainittu käytti Allisonin laulua ”Eyesight to the Blind” rockoopperassaan Tommy. Useat esittäjät ovat tehneet hänen kappaleistaan coverversioita, ja Van Morrison jopa julkaisi Allisonin kappaleita kokonaisen albumin vuonna 1996.
Mose Allison otettiin vuonna 2006 Long Island Music Hall of Fameen. Hänen lapsensa on countrymuusikko Amy Allison.
Allison esiintyi vuonna 2011 Helsingin juhlaviikoilla Huvilateltassa. Samassa konsertissa esiintyi myös Allen Toussaint.
Aiheesta muualla

Viralliset sivut[vanhentunut linkki] (englanniksi)
NGC 3132

| NGC 3132 |
| --- | --- |
 NGC 3132 planetaarinen sumu
Epookki J2000.0
Muut nimet:  8 purkauksen sumu Eteläinen rengassumu Caldwell 74
Tähdistö:  Purje
Rektaskensio:  10h 07m  01.7640s
Deklinaatio:  −40° 26′ 11.060″ 
NGC 3132 (tunnetaan myös nimillä 8 purkauksen sumu, Eteläinen rengassumu ja Caldwell 74) on kirkas ja laajasti tutkittu planetaarinen sumu Purje-tähdistössä. Maasta sen etäisyyden on arvioitu olevan noin 613 parsekia tai 2000 valovuotta. NGC 3132 valittiin yhdeksi viidestä kosmisesta kohteesta, jonka James Webb -avaruusteleskooppi kuvasi osana ensimmäisten virallisten tieteellisten kuviensa julkaisua 8. heinäkuuta 2022.
Planetaarisen sumun ydin

Kuvat NGC 3132:sta paljastavat sumussa olevan kaksi tähteä lähellä toisiaan. Toinen on 10:nnen magnitudin ja toinen 16:nnen magnitudin vahvuinen. Keskiplanetaarinen sumuydin (PNN) tai valkoinen kääpiökeskustähti on näistä kahdesta tähdestä himmeämpi. Tämä noin 100 000 Kelviniä oleva kuuma keskustähti on menettänyt ulkokerroksiaan ja se saa sumun säteilemään kirkkaasti voimakasta ultraviolettisäteilyä.
Käännös suomeksi
Mottola (täsmennyssivu)

Mottola voi viitata seuraaviin:
Paikannimi

Mottola, kunta ja kaupunki Taranton maakunnassa Italiassa
Sukunimi

Angelo Mottola (1935–2014), italialainen roomalaiskatolinen arkkipiispa ja kirkon diplomaatti
Greg Mottola (s. 1964), yhdysvaltalainen elokuva- ja televisio-ohjaaja
Tommy Mottola (s. 1949), yhdysvaltalainen musiikkivaikuttaja
Mustapyrstötrogoni

| Mustapyrstötrogoni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Amerikantrogonit Trogon
Laji::  melanurus
Kaksiosainen nimi
 Trogon melanurus  Swainson, 18138 
Katso myös
   Mustapyrstötrogoni Wikispeciesissä   Mustapyrstötrogoni Commonsissa 
Infobox OKNimi-testi OKIUCN-testi OK: 
Mustapyrstötrogoni (Trogon melanurus) on trogonien heimoon kuuluva eteläamerikkalainen lintulaji. Sen esiintymisalue ulottuu Panaman keskiosista Etelä-Amerikan pohjoisosiin, etelässä Pohjois-Boliviaan ja Brasilian keski- ja itäosiin saakka. Lajista tunnetaan neljä alalajia. William Swainson kuvaili lajin holotyypin Guyanan Georgetownista vuonna 1838.
Nummenkylä (Järvenpää)

| Nummenkylä |
| --- | --- |
 Kaupungin kartta, jossa Nummenkylä korostettuna.
Kaupunki:  Järvenpää
Suuralue:  Pohjoiset kaupunginosat
Kaupunginosa nro:  11 
Väkiluku:  1 947 (31.12.2014)
Nummenkylä on Järvenpään 11. kaupunginosa ja sijaitsee kaupungin pohjoisosassa. Vuoden 2014 lopussa kaupunginosaan kirjattiin 1 947 asukasta.
Se rajoittuu etelässä Vähänummentiehen, lännessä Puurtajankadun alueeseen ja pohjoisessa sekä idässä Tuusulan kunnanrajaan. Nummenkylä on Järvenpään keskustasta noin neljä kilometriä pohjoiseen.
Palvelut

Nummenkylässä on huoltoasema St1. Nummenkylässä on päiväkoti, ja lähimmät ala-asteen koulut ovat Anttilan koulu ja Saunakallion koulu, lähin yläaste on Koivusaaren koulu. Lukio löytyy noin kolmen kilometrin päästä Pajalasta. Liikuntapaikkoja Nummenkylässä ovat muun muassa Paavonpolun pururata sekä kaupunginosan keskellä oleva kenttä, joka jäädytetään luistelijoita varten.
Nummenkylää lähin rautatieseisake on Purolan rautatieseisake, ja kohtalaisen lähellä on myös Lahden moottoritien liittymä ja sen yhteydessä oleva Haarajoen asema Lahden oikoradan varrella.
Länsinummen alue

Nummenkylän pohjoisosaan on rakennettu Länsinummen alueen taloja, mikä synnyttää osaltaan uutta asuinaluetta.
Nummenkylän naisvankila

Alue rakennettiin vuonna 1883 reservikomppanian koulutus- ja harjoituspaikaksi. Harjoituskentät sijaitsivat Vanhan valtatien länsipuolella nummimaastossa, jossa nyt on osittain omakotiasutusta. Reservikomppanian aikoina vankila-alueella oli kaikkiaan 11 rakennusta. Muun muassa presidentti Svinhufvud oli ollut oppilaana Nummenkylässä.selvennä Reservikomppaniat lakkautettiin Suomessa 1902.
Rakennukset siirtyivät suojeluskuntien käyttöön päällystön koulutuspaikaksi, ja sota-aikana ne olivat Puolustusvoimien käytössä. Sodan jälkeen vuonna 1948 Keravan vankilan naisosasto siirtyi joksikin aikaa Nummenkylään, josta se muutti aikanaan Hämeenlinnaan.
Nykyisin yksityiskäytössä oleva alue on suojelukohde. Se on saneerattu vuosina 2003–2007 ja tunnetaan Nummenkylän naisvankilana. Vuonna 2008 Nummenkylän naisvankilan alueella ollut tulipalo tuhosi entisen myymälä- ja varastorakennuksen. Alueella toimii nykyään aktiivinen asukasyhteisö.
Aiheesta muualla

Nummenkylän naisvankilan alueella toimivan Nummihovi IV -taloyhtiön sivusto
Murray Chatlain

Murray Chatlain (s. 19. tammikuuta 1963 Saskatoon) on kanadalainen roomalaiskatolinen arkkipiispa. Hänet vihittiin papiksi Saskatoonin hiippakuntaan 15. toukokuuta 1987 ja nimitettiin Mackenzie-Fort Smithin hiippakunnan koadjuuttoripiispaksi 23. kesäkuuta 2007. Piispaksi vihkiminen seurasi 14. syyskuuta. Pääkonsekraattorina toimi Luigi Ventura, jota avustivat Denis Croteau ja Albert LeGatt.
Chatlainista tuli Mackenzie-Fort Smithin piispa 10. toukokuuta 2008. Hän sai 6. joulukuuta 2012 nimityksen Keewatin-Le Pasin arkkipiispaksi ja Mackenzie-Fort Smithin apostoliseksi hallitsijaksi.
National Film Preservation Board

National Film Preservation boardin virallinen logo.
National Film Preservation Board valitsee vuosittain 25 elokuvaa Yhdysvaltain Kongressin kirjaston ylläpitämään National Film Registry -arkistoon. National Film Preservation Board perustettiin National Film Preservation Act -lain nojalla 1988.
Nien Nunb

| Nien Nunb |
| --- | --- |
Luoja(t):  Richard Marquand
Näyttelijä(t):  Näyttelijät: Richard Bonehill (Episodi VI) Mike Quinn (Episodit VII–IX) Ääninäyttelijät: Kipsang Rotich (Episodit VI–IX)
Ensi- esiintyminen:  Jedin paluu (1983)
Henkilötiedot
Ammatti:  salakuljettaja, asekauppias
Sukupuoli:  mies
Kotipaikka:  Sullust
Suhteet
Infobox OKNimi-testi OK: 
Nien Nunb on kuvitteellinen hahmo, joka esiintyy Tähtien sota -universumissa. Nunb on rodultaan sullustilainen ja rotunsa nimen mukaisesti kotoisin planeetta Sullustilta. Hänet esiteltiin vuonna 1983 elokuvassa Jedin paluu, jossa hänet toteutettiin sekä nukkena että pukeutuneena näyttelijänä. Hän oli alun perin asekauppias ja salakuljettaja, kunnes liittyi Kapinaliittoon taistelemaan Galaktista Imperiumia vastaan ja 30 vuotta myöhemmin myös Vastarintaan taistelemaan Ensimmäistä ritarikuntaa vastaan.
Esiintymiset > Kaanon > Jedin paluu

Elokuvassa Jedin paluu Nunb toimi Kapinaliiton laivastossa ja oli Millennium Falconilla kenraali Lando Calrissianin apupilottina. Nunb ilmaisee huolensa siitä, onnistuisiko Han Solon iskujoukko ja Leia Organan suunnitelma sammuttaa Toista Kuolemantähteä suojeleva suojakilpigeneraattori Endorin metsäkuussa. Kun muu kapinallislaivasto saapuu Endorin kiertoradalle taisteluun Imperiumin laivastoa ja Toista Kuolemantähteä vastaan, Nunb ja Calrissian johtavat hyökkäystä Falconista käsin. He kuitenkin tajuavat pian, että kyseessä on keisari Palpatinen ansa kapinallisten tuhoamiseksi. Laivasto käy taisteluun Imperiumin TIE-hävittäjiä ja tähtihävittäjiä vastaan ja saa myös huomata, että Kuolemantähden superlaser oli saatu toimintavalmiiksi. Hanin iskujoukon onnistuessa tuhoamaan generaattorin ewokien avustuksella Nunb ja Calrissian ohjaavat Falconin Kuolemantähden sisään ja käynnistävät ketjureaktion, joka alkaa tuhota taisteluasemaa. He pääsevät ulos juuri ennen sen räjähtämistä ja juhlivat myöhemmin muiden kapinallisten kanssa voittoaan Endorissa.
Esiintymiset > Kaanon > The Force Awakens

Elokuvassa The Force Awakens, Ensimmäisen ritarikunnan tuhottua Tähdentappajatukikohdalla Uuden tasavallan pääplaneetta Hosnian Primen ja saatua selville, että Vastarinnan tukikohta oli D’Qarilla, Vastarinta aloittaa suunnitelman Tähdentappajatukikohdan tuhoamiseksi tekemällä X-siipihävittäjillä hyökkäyksen sen termo-oskillaattoriin. Kun Finn, Han Solo ja Chewbacca saavat planeetan suojakilven sammutettua, Nunb oli yksi hyökkäykseen osallistuneista X-siipilentäjistä.
Esiintymiset > Kaanon > The Last Jedi

Elokuvassa The Last Jedi Nunb oli Vastarinnan komentoalus Raddusin kannella, kun he evakuoivat planeetta D’Qaria ja katsoivat sivusta kun Poe Dameron meni jääräpäisesti uhraamaan kaikkia  Vastarinnan SF-17 -pommittajia tuhotakseen Ensimmäisen ritarikunnan Mandator IV -luokan tähtitaistelulaiva. Nunb evakuoitui myöhemmin Raddusilta mineraaliplaneetta Craitilla sijaitsevaan vanhaan Kapinaliiton etuvartioon muiden Vastarinnan jäsenten mukana ja osallistui vanhoilla V-4X-D -kiitureilla Poen, Finnin, Rose Ticon ja C’ai Threnallin kanssa vastahyökkäykseen Ensimmäistä ritarikuntaa ja näiden muurinmurtajasuperlaseria vastaan. Hän kuitenkin perääntyy sen tullessa liian voimakkaaksi. Hän näkyy myös elokuvan lopussa juttelemassa Finnille, kun Vastarinnan eloonjääneet saadaan evakuoitua Falconiin.
Esiintymiset > Kaanon > The Rise of Skywalker

Elokuvassa The Rise of Skywalker Nunb oli muiden Vastarinnan jäsenten mukana näiden uudessa tukikohdassa Ajan Klossin viidakkokuussa. Kun Vastarinta teki suunnitelmaa Exegolille hyökkäämistä varten, Nunb ja luutnantti Kaydel Ko Connix huomauttivat, että Vastarinnalla ei ollut tarpeeksi väkeä kuolleista palanneen Palpatinen rakentaman Viimeisen ritarikunnan tuhoamiseksi. Poe kuitenkin vakuuttaa heille, että Palpatine vain halusi Vastarinnan kuvittelevan, ettei kukaan halua auttaa heitä ja lähetti Finnin kanssa Landon ja Chewbaccan suostuttelemaan galaksin vapaat kansat auttamaan. Exegolin taistelussa Nunb Tantive IV:n lentäjänä Urcos Fundamin kanssa Exegolin taistelussa. He kuitenkin saavat surmansa Palpatinen Voimasalamoiden saadessa aluksen ohjausjärjestelmän sekaantumaan ja pudottaessa aluksen ennen kuin Rey ehtii nousta pysäyttämään Palpatinen.
Esiintymiset > Kaanon > Sarjakuvat

Nien Nunb esiintyy sarjakuvakirjassa Star Wars: Princess Leia, joka sijoittautuu Uuden toivon ja Imperiumin vastaiskun väliseen aikaan.
Esiintymiset > Kaanon > Videopelit

Nunb tuli pelattavaksi hahmoksi vuoden 2015 Star Wars: Battlefront -peliin ilmestyneen ladattavan Outer Rim -lisälaajennuksen mukana.
Esiintymiset > Legends

Legends-jatkumossa Nunb tutustui nuorena diplomaatiksi pyrkivään Sian Tevviin, jonka vanhemmat itse eivät pitäneet Nunbista. Nunb itse sai kuljetustöitä SoroSuub-yhtiöltä, mutta erosi heti kun SoroSuub alkoi tukea Imperiumia. Hän alkoi harjoittaa salakuljettamista ja toimitti SoroSuubilta varastettuja lähetyksiä Kapinaliitolle inspiroidakseen kansaansa kääntymään Imperiumia vastaan. Nunbia alettiin pitää kansallissankarina ja Tevv järjesti hänelle salaa tukea. Lopulta Nunb liittyi virallisesti Kapinaliittoon vastustaakseen Imperiumia suoraan ja SoroSuub kääntyi myös kapinallisten puolelle järjestäen näiden laivastolle piilopaikan Sullustin läheltä Hothin taistelun jälkeen.
9 vuotta Endorin taistelun jälkeen Lando osti Kesselin maustekaivokset ja nimitti Nunbin niiden päävalvojaksi. Samana vuonna Nunb myös avusti Landoa Nam Choriosin tiastelussa. 11 vuotta tämän jälkeen hän taisteli Jaina Solon ja Lowbaccan rinnalla Czethrosia, Mustan auringon johtajaa vastaan, kyseisen rikollissyndikaatin otettua Kessel hallintaansa ja yritettyä salamurhata Nunbin.
Aiheesta muualla

Nien Nunb Wookieepediassa (englanniksi)
Nien Nunb Jedipediassa
Murray Barr

| Murray Barr> Henkilötiedot |
| --- | --- |
Koko nimi:  Murray Llewellyn Barr
Syntynyt: 20. kesäkuuta 1908 Belmont, Ontario, Kanada
Kuollut: 4. toukokuuta 1995 (86 vuotta) London, Ontario, Kanada
Koulutus ja ura
Tutkinnot:  Länsi-Ontarion yliopisto
Tutkimusalue:  neuroanatomia sytogenetiikka
Tunnetut työt:  Barrin kappale
Murray Llewellyn Barr OC FRS (20. kesäkuuta 1908 Belmont, Ontario – 4. toukokuuta 1995 London, Ontario) oli kanadalainen neuroanatomi ja sytogeneetikko. Hän löysi jatko-opiskelija E. G. Bertramin kanssa vuonna 1948 Barrin kappaleeksi nimetyn sukupuolikromatiinin, joka muodostuu X-kromosomin inaktivoituessa.
Barr väitteli lääketieteen tohtoriksi Länsi-Ontarion yliopistosta vuonna 1933 ja suoritti vielä Master of Science -tutkinnon vuonna 1938. Tutkimustyönsä ohella hän opetti neuroanatomiaa yliopiston lääketieteellisessä tiedekunnassa.
Barr äänestettiin Royal Societyn jäseneksi vuonna 1972. Hänelle on myönnetty Officer of the Order of Canada -kunniamerkki.
National Enquirer

| National Enquirer |
| --- | --- |

Lehtityyppi:  aikakauslehti
Julkaisija:  American Media, Inc.
ISSN:  ISSN 1056-3482
Levikki:  265 000 (2018)
Perustettu:  1926
Päätoimittaja:  Dylan Howard
Kotikunta:  New York
Kotimaa:  Yhdysvallat
Ilmestymistiheys:  Kerran viikossa
Kieli:  englanti
Aiheesta muualla
16171641 ja 809196210 OCLC
Kotisivu
National Enquirer on Yhdysvalloissa ilmestyvä tabloid-kokoinen viikkolehti, jonka julkaisija on American Media, Inc. Se on perustettu vuonna 1926 New Yorkissa nimellä The New York Enquirer. Amerikanitalialainen Generoso Pope Jr. osti sen 1950-luvulla ja muutti nimen muotoon National Enquirer. Lehden sisältö painottui silloin väkivaltaan ja omituisiin ilmiöihin. 1960-luvulla Pope halusi saada lehden myytäväksi supermarketteihin, joten sen sisältöä muutettiin laajemmalle yleisölle sopivaan suuntaan. Pope kuoli vuonna 1988, jonka jälkeen Enquirer myytiin uusille omistajille. Lehden levikki oli Popen kuolinvuonna yli 4,5 miljoonaa.
National Enquirerilla on maine keksittyjen juttujen levittäjänä, mutta se on toisinaan paljastanut myös faktoja, jotka on sen jälkeen julkaistu muissa lehdissä. 1990-luvulla lehti löysi kuvia, joissa O. J. Simpsonilla oli jalassaan kengät, jotka sopivat hänen entisen vaimonsa murhapaikalta löytyneisiin verijälkiin. Vuonna 1987 Enquirer julkaisi tunnetun ”Monkey Business” -kuvan, jossa demokraattisen puolueen presidenttiehdokkuutta tavoitellut Gary Hart piti sylissään valokuvamalli Donna Ricea.
Vuoden 2016 presidentinvaalien alla lehti tuki voimakkaasti Donald Trumpia ja julkaisi negatiivisia juttuja Hillary Clintonista. Enquirer maksoi valokuvamalli Karen McDougalille haastattelusta, jossa tämä kertoi suhteestaan Trumpiin, mutta tietoja ei julkaistu. Lehteä ei kuitenkaan syytetä kampanjarahoituslakien rikkomisesta, koska se on suostunut syyttäjien kanssa yhteistyöhön muissa Trumpia koskevissa asioissa.
Na-ui ajeossi

| Na-ui ajeossi> 나의 아저씨 |
| --- | --- |
Tyyli:  draama
Kestoaika:  90 min
Pääosissa:   Lee Sun-kyun  IU 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  21. maaliskuuta 2018 – 17. toukokuuta 2018
Jaksoja:  16
Tuotanto
Tuotantoyhtiö(t):  Chorokbaem Media
Aiheesta muualla
IMDb
Na-ui ajeossi (kor. 나의 아저씨, engl. My Mister) on televisioyhtiö tvNin esittämä eteläkorealainen draamasarja. Sen päärooleissa ovat Lee Sun-kyun ja IU.
Aiheesta muualla

Viralliset kotisivut
NaNoWriMo

| National Novel Writing Month |
| --- | --- |

Tyyppi:  kirjallisuustapahtuma
Päivämäärä:  1.11.–30.11.
Alkaa:  1. marraskuuta
Loppuu:  30. marraskuuta
Järjestämistiheys:  vuosittain
Ensimmäisen kerran:  1999
Kotisivut
National Novel Writing Month (NaNoWriMo tai joskus vain NaNo) eli kansallinen romaaninkirjoituskuukausi on vuosittainen marraskuun ajan kestävä kirjoitusprojekti, jossa tavoitteena on kirjoittaa 50 000 sanan mittainen romaani kuukauden aikana. Nimestään huolimatta NaNoWriMo on laajentunut kansainväliseksi ja mukana on ollut monia osallistujia Suomestakin. Vuoden 2008 projektiin osallistui 119 301 kirjoittajaa ja heistä 21 683 ylsi 50 000 sanan tavoitteeseen.
NaNoWriMossa päämääränä on nimenomaan kirjoittaa 50 000 sanaa, jonka ei tarvitse olla viimeistelty tai edes kokonainen romaani. Sen täytyy kuitenkin olla romaani eikä esimerkiksi novellikokoelma tai tietokirja. Novellikokoelmissa kuitenkin sallitaan poikkeuksia, mikäli novellit jollakin tavoin liittyvät toisiinsa. Kyseessä ei ole varsinainen kilpailu – tavoitteena on ”voitto”, mutta palkintoja ei jaeta. Muutamia NaNoWriMossa aloitettuja romaaneja on sittemmin julkaistu. Suomeksi kirjoittaville osallistujille projektissa on selvästi enemmän haastetta kuin englanninkielisille, sillä englannin kielessä 50 000 sanaa on vielä lyhyt romaani, siinä missä suomeksi se on paljon laajempi kokonaisuus.[lähde? ]
NaNoWriMon käynnisti yhdysvaltalainen Chris Baty heinäkuussa 1999. Baty itse on yltänyt NaNoWriMon tavoitteeseen joka vuosi alusta alkaen. Ensimmäisenä vuonna mukana oli 21 osallistujaa. Sittemmin projekti siirrettiin marraskuuhun, jotta sää ulkona olisi mahdollisimman huono. NaNoWriMon internetsivu sai alkunsa vuonna 2000, jolloin projektiin osallistui 140 kirjoittajaa ja heistä 21 pääsi 50 000 sanan tavoitteeseen.
Nykyään NaNoWriMoon kuuluu foorumi, IRC-kanava, podcast sekä erilaisia livetapahtumia ja kampanjoita. Projektiin liittyvä hyväntekeväisyyskampanja rakentaa kirjastoja köyhiin maihin ja Laptop loaner -ohjelma lainaa kannettavia tietokoneita osallistujille, joilla ei ole omaa tietokonetta. NaNoWriMon päätavoite on kuitenkin edelleen sama, romaanin kirjoittaminen.
Aiheesta muualla

NaNoWriMon kotisivut
Mäntylampi (Petäjävesi)

| Mäntylampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°20′52″N, 25°04′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  suo-oja Pengerjokeen 
Järvinumero:  14.542.1.001
Mittaustietoja
Pinnankorkeus:  137,2 m  
Pituus:  240 m  
Leveys:  120 m  
Rantaviiva:  0,528 km  
Pinta-ala:  1,674 ha  
Tilavuus:  0.000024 km³ 
Keskisyvyys:  1,42 m  
Suurin syvyys:  2 m  
Saaria:  ei saaria 
 fiMäntylampi 
Mäntylampi  on Keski-Suomessa Petäjävedellä Hallanperän lähellä sijaitseva lampi.
Maantietoa

Lampi on 240 metriä pitkä, 120 metriä leveä, ja sen pinta-ala on 1,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 23 700 kuutiometriä. Sen keskisyvyys on 1,4 metriä ja suurin syvyys on 2,0 metriä. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Pengerjoen keskiosan alueeseen (14.542) se kuuluu. Lammen vedenpinnan korkeus on 137,2 metriä mpy.
Mullsjö

| Mullsjö |
| --- | --- |
 Mullsjön kunnantalo, hammashoitola ja terveyskeskus.
 Mullsjö
 Koordinaatit: 57°55′2″N, 13°52′44″E 
Valtio:   Ruotsi
Lääni:  Jönköpingin lääni
Maakunta:  Länsi-Götanmaa
Kunta:  Mullsjön kunta ja Habon kunta
Pinta-ala:  
 – Maa:  5,05 km²
Väkiluku:  5 452
 – Väestötiheys:  1 079,6 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Mullsjö on samannimisen Mullsjön kunnan keskustaajama. Se sijaitsee Jönköpingin läänissä ja Länsi-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 5 452 asukasta.
Taajama sijaitsee lähes kokonaan Mullsjön kunnassa, mutta kuuluu hyvin pieniltä osin myös Habon kuntaan.
Väestönkehitys

| Mullsjön taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 655 | 1 655 |
| 1965 | 1965 |    | 1 999 | 1 999 |
| 1970 | 1970 |    | 2 241 | 2 241 |
| 1975 | 1975 |    | 3 454 | 3 454 |
| 1980 | 1980 |    | 4 711 | 4 711 |
| 1990 | 1990 |    | 5 614 | 5 614 |
| 1995 | 1995 |    | 5 640 | 5 640 |
| 2000 | 2000 |    | 5 477 | 5 477 |
| 2005 | 2005 |    | 5 510 | 5 510 |
| 2010 | 2010 |    | 5 452 | 5 452 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Jönköpingin läänin kuntien keskustaajamat